Ilja Jaŝin

Ilja Valereviĉ JAŜIN (; naskiĝis la 29-an de junio 1983 en Moskvo) estas rusa opozicia politikisto de la movado Solidareco kaj loka deputito.

 Vivo kaj kariero 
Li diplomiĝis ĉe la Sendependa Internacia Universitato de Politikaj kaj Mediaj Sciencoj, Fakultato de Politika Scienco, en 2005 

maldekstre|eta|Jaŝin gvidas unuopan manifestacion kaj postulas la eksiĝon de Vladimir Putin, 2010Li estris la partion PARNAS de 2012 ĝis 2016.

En 2016, li publikigis raporton en kiu li akuzis, interalie, la ĉeĉenan prezidenton Ramzan Kadirov pri implikiĝo en la murdo de Boris Nemcov.

De 2017 ĝis 2021, li estis Prezidanto de la Konsilio de Deputitoj de la Krasnoselskij Distrikto de Moskvo.  

En 2022, li akre kondamnis la rusan invadon de Ukrainio, sed rifuzis elmigri principe kaj daŭre filmis kontraŭmilitajn filmetojn por sia Jutuba-kanalo.   La 28-an de junio, li estis detenita de la polico en Moskvo sub la preteksto de "malobeo al la polico", post kio, jam en speciala arestcentro, la 13-an de julio, li estis arestita laŭ la " leĝo pri falsaj novaĵoj ". La akuzoj baziĝis sur lia filmeto pri la masakro en Buĉa. Dum en antaŭprocesa aresto, la 22-an de julio, li estis aldonita al la listo de " fremdaj agentoj ". En decembro, li estis kondamnita al 8,5 jaroj da malliberejo.  La 1-an de aŭgusto 2024, li estis liberigita kadre de kaptitinterŝanĝo inter Rusio kaj la Okcidento kaj sendita al Germanio. 

 Referencoj 

 Eksteraj ligiloj 

 la blogo de Jaŝin
 la retpaĝo de Jaŝin ĉe la Solidareca retejo
 la retpaĝo de Jaŝin ĉe la Yabloko retejo

Kategorio:Rusiaj jutubistoj
Kategorio:Rusiaj politikistoj
Kategorio:Disidentoj
Kategorio:Malliberuloj de konscienco laŭ Amnestio Internacia